Dusk to Dawn is 'n ruim plattelandse huis in die suidelike puntjie van Mpumalanga, die "plek waar die son opkom". Dusk to Dawn staan op 'n pragtige plaas van 1800 hektaar. Hier is heelwat boerdery-aktiwiteite, soos 'n groot, moderne varkboerdery, 'n melkery, beesboerdery, en mielies en hout word ook hier verbou. Hierdie aktiwiteite kan besigtig word op versoek.
Die ontbyt word elke oggend met groot hartlikheid bedien. Sodra gaste soggens die helder eetkamer betree word hul bederf met heerlike kos. Ons het 'n uitgebreide spyskaart wat gaste kan bestudeer met die opgewekte getjilp van voëltjies in die agtergrond.
Vir aandete kan gaste hulself help in ons deli of 'n bederfpiekniek bestel. Ons groot verskeidenheid het iets vir almal, selfs avontuurlustige smulpape, en al die etes word elke week voorberei met vars produkte. Dié geregte word in jou kamer, in die tuinkamer met sy uitsig oor die swembad, of op die houtdek aan die onderkant van die tuin bedien. Gaste is natuurlik welkom om dit in die privaat eetareas van hul kamers of kothuis te nuttig. Elke eetarea is toegerus met luukse eetgerei, breekware, 'n yskassie en 'n mikrogolf.
Die tuin is 'n pretpark vir kinders - daar is 'n swembad wat deur sonkrag verhit word, 'n boomhuis met 'n klimraam en 'n hangmat. Johnny's Arc is daar vir kinders om plaasdiere, soos hoenders, eende, ganse, poue, skape en bokke van nader te leer ken.